Iljušin Il-18
Aastal 1946 konstrueeritud reisilennuki prototüübi kohta vaata artiklit Iljušin Il-18 (1946). Reaktiivmootoriga pommitaja kohta vaata artiklit Iljušin Il-22. Iljušin Il-18 (vene keeles Илью́шин Ил-18; NATO koodnimi Coot) on suur turbopropellermootoriga Nõukogude Liidu reisilennuk. Lennuk tõusis esmakordselt õhku aastal 1957 ning sai ajastu üheks silmapaistvamaks Nõukogude lennukiks. Il-18 eksporditi paljudesse riikidesse ning see oli aastakümneid üks maailma kasutatumatest reisilennukitest. Lennuk oli vastupidav ning paljud eksemplarid olid õhus üle 45 000 tunni. Tänapäeval on selle erinevad variandid endiselt sõja- ja, vähemal määral, tsiviilkasutuses. Il-18 edasiarendus on aastal 1963. aastal esmalennu teinud Iljušin Il-62.